ཀོང་རྩེད་རའི་གྱོན་ཆས་དེ་གནའ་དུས་སུ་ཡུལ་དཔོན་དང་སྐུ་དྲགདབུལ་བོ་སོགས་ཀྱི་རིམ་པ་བགར་བ་དང་།སྤྱིར་བཏང་དུ་གྱོན་ཆས་དེ་དག་རིམ་པ་བཞི་རུ་བགར་ཡོད་པ་རེད།རིམ་པ་དང་པོའི་གྱོན་ཆས་ནི་དར་གོས་སེར་པོས་གཙོ་བྱས་པ་དང་།འབྲུག་དང་ཁྱུང་སོགས་ཀྱི་རི་མོ་ཕབ་ཡོད་ལ།དབུ་ཞྭ་སེར་པོ་གོན་པས།བླ་མ་དང་སྐུ་དྲག་སོགས་གོ་ས་མཐོ་བའི་མིའི་གྱོན་ཆས་ཡིན།རིམ་པ་གཉིས་པའི་གྱོན་ཆས་ནི་དར་གོས་དམར་པོ་དང་།ལྗང་ཁུ།ནག་པོ་སོགས་ཀྱིས་གཙོ་བྱས་པ་ཡིན།རིམ་པ་གསུམ་པའི་གྱོན་ཆས་ནི་བལ་གྱིས་བཟོས་པའི་གྱོན་ཆས་ཡིན་ལ་སྤྱིར་བཏང་གི་མང་ཚོགས་ཀྱི་གྱོན་པ་ཡིན།རིམ་པ་བཞི་བའི་གྱོན་ཆས་ནི་པགས་རིགས་ཀྱིས་བཟོས་པའི་གྱོན་ཆས་ཏེ།ལས་གནས་མེད་པའི་འབྲོག་པ་དང་གཏན་སྡོད་ཀྱི་གནས་ཡུལ་མེད་པའི་མིའི་གྱོན་ཆས་ཡིན།ད་ལྟ་གྱོན་ཆས་དག་ལ་པགས་རིགས་ཀྱི་མཐའ་རྒྱན་ཡོད་པ་རེད།ངག་རྒྱུན་དུ།གནའ་དུས་བོད་མི་རིགས་ཀྱིས་དམག་འཁྲུག་གི་ཟིང་ཆ་སློང་བའི་སྐབས་སུ་བྱས་རྗེས་བཞག་པའི་དཔའ་བོ་དང་བློན་པོ་རྣམས་ལ་སྟག་དང་གཟིགསྲམ་སོགས་ཀྱི་པགས་པའི་་བྱ་འགའ་གནང་བ་རེད།